kardosdrur/scandi-wiki huggingface dataset:
Colonel Sun

Colonel Sun (Døden har dragetænder) er en James Bond-bog skrevet af Kingsley Amis under pseudonymet Robert Markham. Den udkom første gang i 1968

Om bogen 
James Bond blev skabt af Ian Fleming i 1953, og frem til sin død i 1964 skrev han 12 romaner og 9 noveller om den i mellemtiden verdensberømte hemmelige agent. Efter Ian Flemings død sad rettighederne til James Bond hos Glidrose Productions (nu Ian Fleming Publications), der ønskede at fortsætte serien. I første omgang skrev Geoffrey Jenkins romanen Per Fine Ounce, men den blev aldrig udgivet. I stedet valgte Glidrose, at serien skulle fortsættes med romaner skrevet af forskellige forfattere under pseudonymet Robert Markham. Den første og eneste bog blev Colonel Sun med Kingsley Amis som forfatteren bag pseudonymet.

Robert Markham-serien blev aldrig fortsat. Hvorfor vides ikke, men det moderate salg kan være en årsag. Der foreligger imidlertid et par fingerpeg om, hvordan serien kunne have have formet sig siden. I introduktionen til et genoptryk af en tegneserie baseret på Colonel Sun nævnes, at Kingsley Amis havde i tankerne at skrive en opfølger, der muligvis skulle foregå i Mexico. Han havde også en ide til en novelle, hvor en 70-årig Bond vender tilbage til tjenesten til en sidste mission. Glidrose tillod ham imidlertid ikke at skrive den.

Colonel Sun er aldrig blevet filmatiseret, om end Kingsley Amis var inde på ideen i 1976-77. Titelfiguren har dog indirekte lagt navn til skurken Colonel Tan-Sun Moon i filmen Die Another Day. Plottet med kidnapningen af M i The World Is Not Enough kan også meget vel været inspireret af Colonel Sun.

Plot 
M bliver kidnappet fra sit sygeleje, mens Bond undslipper med nød og næppe. Sporene peger mod Grækenland, hvor Bond møder den sovjetiske agent Ariadne Alexandrou. De kommer imidlertid begge under angreb af en trediepart, kinesere. Deres leder oberst Sun vil nemlig angribe en sovjetisk arrangeret konference på en græsk ø, og det skulle helst involvere Bond's og M's lig.

James Bond-bøger
Ansgars Kirke

Der er flere kirker med navnet Ansgars Kirke eller Ansgar Kirke:

 Ansgars Kirke (Aalborg Kommune) – en kirke i Ansgars Sogn i Aalborg Kommune
 Ansgars Kirke (Odense Kommune) – en kirke i Ansgars Sogn i Odense Kommune
 Ansgar Kirke (Flensborg) – en kirke for den danske menighed i Flensborg-Nord
 Ansgar Kirke (Københavns Kommune) – en kirke i Ansgar Sogn i Københavns Kommune

 Se også
 Ansgarkirken (Høje-Taastrup Kommune) – en kirke i Hedehusene Sogn i Høje-Taastrup Kommune
 Sankt Ansgar(s) Kirke – link til flere kirker
Silikoneolie

Silikoneolie er en betegnelse for organiske silikonepolymerer.
Anvendes bl.a. til vedligeholdelse af gummi, hvor det kan bevare gummiets elasticitet og dermed forlænge levetiden.

I ældre tid blev det også anvendt til dæmpning af mekaniske bevægelser i dyre pladespillere.

Kemiske forbindelser
Smøremidler
Østrigsgades Skole

Østrigsgades Skole var en københavnsk kommuneskole på Amager beliggende mellem Østrigsgade, Donaugade, Serbiensgade og Ungarnsgade, hvor også annekset bygget 1932, "den lille skole", ligger. Skolen fyldte 100 år i 2006 og lukkede to år senere i forbindelse med en fusion, der blev til den nuværende Lergravsparkens Skole.

Historie 

I 1904 solgte grosserer Herman Ebert en af sine grunde i Bellevue-kvarteret til Københavns Kommune for kr. 27.202 til et planlagt skolebyggeri. Arkitekt Osvald Rosendahl Langballe tegnede en skolebygning i såkaldt kommunal italiensk renæssance-stil og året efter bevilgede Københavns Borgerrepræsentation den nette sum af 254.000 kroner til bygning af Østrigsgades Skole, eller Østerrigsgade, som den hed og brugtes endnu indtil 1932, fordi navnet på nationen stavedes sådan i tiden.

Østrigsgades Skole oprettedes som kommunal friskole efter en offentlig debat, hvor der i avisartikler plæderedes for betalingsskoler, de såkaldte "kroneskoler". Skolen begyndte officielt sit virke den 1. april 1906. Skolebygningen blev dog først taget i brug den 13. august samme år.

Med udgangen af skoleåret 2007-2008 blev Østrigsgades Skole sammenlagt med Sundpark Skole med det nye navn Lergravsparkens Skole.

Personalia 
Skolens første inspektør (1906-16) blev den senere viceskoledirektør, Lars Arild Sørensen (1862–1945), der bevarede sin tilknytning til skolen til sin død. Efterfølgende overtog først (1917-19) Vilhelm Gustav Zangenberg (1870–1919) og efter dennes død (1920-33) Anders Ove Larnøe (1875–1933). Også den efterfølgende inspektør (1933-52) Niels Christian Hjelme (1887–1952) døde som sine to forgængere i embedet og blev afløst (1952-75) af Hans Jørgen Ude Haahr (1905–1985).

Herefter fulgte Per Sørensen (1975-92), Marianne Bergquist (1992-98) og Jan Thenning Andersen (1998-2004). Torben Vorstrup beklædte stilingen som den sidste fra 2004-08.

Eksterne henvisninger 
 Skolekammeraten, gamle elevers hjemmeside

Referencer 
Østrigsgades Skoles arkiv
Østrigsgades Skoles – nu nedlagte – officielle hjemmeside
Østrigsgades skoleforenings medlemsblad "Skolekammeraten" 1924-51
 
Københavns Stadsarkiv

Folkeskoler i Københavns Kommune
Amagerbro
Uddannelsesinstitutioner i København
Hackensack

Hackensack er et dansk poprock-orkester der er dannet i 2001.Det består af Martin Miehe-Renard (vokal), Jan Irhøj (lead-guitar), Anders Bøgelund (rytme-guitar), Jakob Gram (bas) og Jesper Falkensteen (trommer).Orkestret spiller dansemusik, dvs. kopier af hits fra 60'erne, 70'erne, 80'erne og 90'erne, men spiller også egne kompositioner.
Udgivelser:
2003/03: "All I Wanna Do" (Single)
2003/10: "Hackensack" (Album)
2004/01: "TopNordic" (Single)
2005/02: "I Can't Let Maggie Go" (Single)
2005/05: "Signs Of Blue", "I Only Like Girls" (EP?)

Rockgrupper fra Danmark
Cluj-Napoca

Cluj-Napoca (, ) er en by i Transsylvanien i Rumænien, med 342.112 (2006) indbyggere. Byen er den næststørste by i landet. Byen er hovedstad i distriktet Cluj. Den ligger ved floden Someş.

Billeder

Eksterne henvisninger 

 Pernille Föhs, Rumænien 2004 – Klostre, kirker og togture  – rejsebeskrivelse.

Byer i Rumænien
Transsylvanien
Enrico Gasparotto

Enrico Gasparotto (født 22. marts 1982) er en italiensk tidligere professionel landevejsrytter, som senest kørte World Tour-holdet . Han indstillede karrieren i slutningen af 2020.

Da Enrico Gasparotto i 2007 kørte for Liquigas, kom han på første etape af Giro d'Italia 2007 i den rosa førertrøje på holdtidskørselen. Danilo Di Luca, som var holdkaptajn, blev meget irriteret over, at det ikke var ham, der kom i rosa.

Eksterne henvisninger 

Mandlige cykelryttere fra Italien
Kim Lykkeskov

Kim Lykkeskov (født 20. juli 1983 i Vojens) er en dansk ishockeyspiller, der spiller for SønderjyskE Ishockey og Danmarks ishockeylandshold.

Lykkeskov er 173 cm høj og vejer 80 kg og spiller forward. Han spiller i nr. 23 både på klubholdet og på landshold. Han begyndte karrieren i Vojens Ishockey Klub, der nu er indlemmet i SønderjyskE-samarbejdet. Han var den første dansker, der fik fuldtidskontrakt i SønderjyskE, hvor kontrakten løber til og med sæsonen 2011-12.

Med SønderjyskE er Lykkeskov blevet dansk mester i 2006, 2009, 2010, 2013 og 2014, lige som det er blevet til bronze i 2007, 2008, 2011 og 2012. I mesterskabssæsonen 2009-10 blev Kim Lykkeskov kåret til årets danske spiller.

Lykkeskov har spillet 47 landskampe for det danske landshold.

I 2015 spillede Lykkeskov sin sidste kamp for SønderjyskE - en kamp, hvor holdet vandt mesterskabet i Metal Ligaen. Da holdet mistede deres højtærede sportschef i samme sæson, trådte Lykkeskov nemlig til i den følgende sæson.

Statistik 
INFO for 2009/10 (AL-Bankligaen)

Shoots/catches=Left GP=35 G=16 A=24 P=40 GWG=2 PIM=22 PEN=11

Eksterne Links 
 Profil hos Eurohockey
 Statistik Eliteprospects.com
 Kim Lykkeskov – career stats

Ishockeyspillere fra Danmark
Superisliga-spillere fra SønderjyskE Ishockey
Personer fra Vojens
Per Juhl

Per Juhl (født 27. august 1981) er en dansk ishockeyspiller (forward).

Han er 183 cm høj og vejer 75 kg. Han debutere i Superisligaen for Vojens IK i 1999, og scorede sit første mål 25. februar 2001.

Per Juhl vandt DM-guld med SønderjyskE i 2006.

Hans sidste kamp for Vojens var den 27. februar 2007 på udebane mod Rødovre.

Ishockeyspillere fra Danmark
Superisliga-spillere fra SønderjyskE Ishockey
Juan José Cobo

Juan José Cobo Acebo (født 11. februar 1981) er en spansk tidligere professionel landevejsrytter.

Acebo blev professionel i 2004. Han vandt Baskerlandet Rundt sammenlagt i 2007, hvor han også fik to etapesejre. Juan Josa Cobo vandt tillige Vuelta a España 2011 foran Chris Froome og Bradley Wiggins. I juni 2019 fandt Den Internationale Cykelunion (UCI) skyldig i brug af doping, hvorfor han fik frataget sin sejr ved Vuelta a España 2011.

Eksterne henvisninger 

Mandlige cykelryttere fra Spanien
Hits (tv·2-album)

Hits er et opsamlingsalbum med sange af tv·2, udgivet i 2004 på Sony Music, Medley, og PladeSelskabet Have a Cigar. Udgivelsen indeholder to cd'er og en dvd med forskellige klip fra gruppens karriere. Albummet er solgt i 106.000 eksemplarer. Albummet blev genudgivet den 21. oktober 2013 på Warner Music Denmark.

Indhold

CD1: Hits I 
 Fantastiske Toyota
 Vi skaber en verden perfekt
 Natradio
 Bag duggede ruder
 Popmusikerens vise
 Vil du danse med mig
 Be bab a lu la
 Lanternen
 Ræven og rønnebærrene
 På Skanderborg station
 Hele verden fra forstanden
 Rigtige mænd
 Tidens Kvinder
 Fri som fuglen
 Turbo
 Nærmest lykkelig
 Det mørke Jylland
 Alt hvad hun ville var at danse
 Kys det nu (det satans liv)

CD2: Hits II 
 Rejsen til Rio
 Jeg vil ha dig
 Kærligheden overvinder alt
 Det er samfundets skyld
 Kys bruden
 Kom lad os brokke os
 Line Jørgensen, Voldum
 Ring til mig
 Yndlingsbabe
 Der går min klasselærer
 Kom og se far danser
 Et sted derude
 Hallo Hallo
 Jordens heldigste
 På kanten af småt brændbart
 Big time og honning
 Herlev, det er skønt
 Fald min engel

DVD: Hits 
 "Nærmest Lykkelig" (Live 1988)
 "Tivoli/København" (Live 1994)
 "Den Sidste Storebæltsfærge" (Live 1998)
 "Grøn Koncert" (Live 2003)
 ""Jeg Mener De Hedder tv-2" De Bedste Videoer Fra Før Til Nu"
 ""Skal Jeg Kalde På Hunden" En Anderledes Historie Om Et Orkester"

Referencer

Eksterne henvisninger 
 

Album fra 2004
Tv·2-album
Fælleshus

Et fælleshus er en del af et bofællesskab, som danner rammer om forskellige typer af fælles faciliteter og aktiviteter. Almindeligvis indeholder fælleshuset køkken og spisefaciliteter, hvori det er muligt for beboerne at lave mad til hinanden, typisk efter en form for madordning. Andre fællesfaciliteter kan være vaskeri, pool, børnerum, kontorer, internetadgang, tv-rum, værksteder, gæsteværelser, sauna eller motionsrum.

Fælleshuset er typisk en central ramme om de aktiviteter som integrerer bofællesskabets beboere. Desuden kan det benyttes til at åbne bofællesskabet i forhold til det omgivende samfund, ved f.eks at lade venner, familie og naboer deltage i fester og fællesspisning.

Huse
Bolig
Kollektiver
Carl Jóhan Jensen

Carl Jóhan Jensen (født 2. december 1957) er en færøsk forfatter og digter. Han tilbragte sin barndom i Tórshavn, hvor han tog realeksamen, derefter flyttede han til Danmark, hvor han tog studentereksamen i 1976 ved Sorø Akademi. Derefter flyttede han tilbage til Tórshavn, hvor han bl.a. var beskæftiget som journalist og fra 1979 til 1981 studerede han færøsk sprog i Tórshavn. Frá 1981 til 1987 studerede han islandsk sprog i Reykjavík. I 1990 tog han cand.phil.-eksamen i færøsk. Han bor for tiden i Brussel sammen med sin australske kone, Kate Sanderson, som i 2012 blev ansat som færøsk ambassadør i EU, hun er ansat i en tre-årig periode. Carl Jóhan og Kate har to sønner. 

Carl Jóhan Jensen har udviklet sit forfatterskab fra en indadvendt lyrisk form til en udadvendt og sammensat episk form. Han er i dag en af Færøernes fremmeste forfattere og kritikere. 

I oktober 2011 deltog Færøerne for første gang i den tyske bogmesse Frankfurter Buchmesse, som er verdens største bogmesse. Færøerne deltog som gæstedeltager sammen med Island, som var æresgæst i 2011. Færøerne fik lov til at deltage med 10 færøske bøger, som skulle repræsentere forskellige genrer. En af disse udvalgte 10 var Carl Jóhan Jensens bog Ó – Søgur um djevulsskap.

Han var formand for Rithøvundafelag Føroya (Færøernes Forfatterforening) 1991-92 og 2004–2006.

Har modtaget Mentanarvirðisløn M. A. Jacobsens (Thorshavn byråds kulturpris) i 1989 og 2006.

Nomineret til Nordisk råds litteraturpris 2007 for sin roman Ó – Søgur um djevulsskap. Hans bøger var også nomineret i 1991, 1998, 2008 og 2016.

Udgivelser 
 1977 – Yrkingar (digtsamling)
 1982 – Skríggj (digtsamling)
 1990 – Hvørkiskyn (digtsamling)
 1995 – Rúm – tekstur í 14 pørtum (roman)
 1997 – Tímar og rek (digtsamling) – nomineret til Nordisk Råds Litteraturpris
 2000 – Mentir og mentaskapur (antologi)
 2005 – Ó – Søgur um djevulskap (roman) – nomineret til Nordisk Råds Litteraturpris (udkommet i 2010 på nynorsk)
 2006 – September í bjørkum sum kanska eru bláar – digtsamling på CD (også udkommet i 2010 på forlaget TORGARD)
 2014 – Eg síggi teg betur í myrkri (roman)

Priser, legater mm. 
1989 - Modtog Mentanarvirðisløn M. A. Jacobsens
1991 - Nomineret til Nordisk råds litteraturpris
1998 - Nominated for the Nordisk råds litteraturpris
2006 - Modtog Mentanarvirðisløn M. A. Jacobsens
2007 - Nomineret til Nordisk råds litteraturpris for romanen Ó – Søgur um djevulsskap
2008 - Nomineret til Nordisk råds litteraturpris for digtsamlingen September í bjørkum sum kanska eru bláar
2011 - 1-årigt arbejdslegat fra Mentanargrunnur Landsins
2015 - Modtog Mentanarvirðisløn M. A. Jacobsens
2016 - Nomineret til Nordisk råds litteraturpris for romanen Eg síggi teg betri í myrkri

Referencer 

Digtere fra Færøerne
Romanforfattere fra Færøerne
Personer fra Thorshavn
Dune II

Dune II er et real-time strategy-spil – og forløberen til den meget populære Command & Conquer spilserie (Red Alert, Red Alert 2, Tiberian Sun m.fl). 

Dune II blev udgivet i 1992 af Westwood Studios. 

Dune II er baseret på Frank Herbert's roman, Klit og på David Lynch' film, Dune, fra 1984.

Selvom Dune II ikke er det første real-time strategy-spil, blev spillet genreskabende. Dune II inkluderede elementer som Fog of War, opbygning af base, indsamling af ressourcer, brugerstyring af de enkelte militære enheder – elementer som senere går igen i alle Westwood Studios real-time strategy-spil, i Warcraft serien og i mange andre real-time strategy-spil.

Kilder 
 Dune II's officielle hjemmeside 
 www.westwood.com, nu ejet af EA 
 Dune II BBMMOG

Eksterne henvisninger 
 

Computerspil fra 1992
Strategispil
Amiga-spil
DOS-spil
Sega Mega Drive-spil
Rói Patursson

Rói Reynagarð Patursson (født 21. september 1947 i Tórshavn) er en færøsk forfatter og tidligere rektor.

Patursson er uddannet mag.art. i filosofi fra Københavns Universitet i 1985. Han boede i København fra 1970 til 1985, og derefter flyttede han tilbage til Tórshavn på Færøerne. I perioden 1985–1987 underviste han ved Fróðskaparsetur Føroya (Færøernes universitet). 1987–1988 underviste han på Skrivekunstakademiet i Bergen. Han var rektor ved Føroya Fólkaháskúli fra1988 til 2014. Hans afløser blev Annfinnur Heinesen, som er skuespiller.

Han modtog Nordisk Råds litteraturpris i 1986 for digtsamlingen Líkasum, samt Mentanarvirðisløn M. A. Jacobsens i 1969 og 1988.

Udgivelser 
 1985 – Líkasum (digtsamling)
 1983 – Spor í sjónum (digtsamling, pladeudgave)
 1976 – Á alfaravegi (digtsamling)
 1969 – Yrkingar (digtsamling)

Priser og udmærkelser 
 1969 – Tórshavn byråds litteraturpris (Mentanarvirðisløn M. A. Jacobsens) for digtsamlingen Yrkingar
 1986 – Nordisk Råds litteraturpris for digtsamlingen Líkasum
 1988 – Tórshavn byråds litteraturpris (Mentanarvirðisløn M. A. Jacobsens)

Digtere fra Færøerne
Sangskrivere fra Færøerne
Modtagere af Nordisk Råds Litteraturpris
Personer fra Thorshavn
Personer i Kraks Blå Bog
BMW PGA Championship

BMW PGA Championship er den nuværende titel på en årlig golfturnering på Europatouren. Turneringen spilles i maj måned på Wentworth Club lidt uden for London. Første gang, turneringen blev spillet, var i 1955 under navnet British PGA Championship. Siden 1967 har turneringen taget navn efter sponsoren, der i øjeblikket er bilfirmaet BMW.

Danske Anders Hansen har to gange vundet denne betydningsfulde turnering.

Vindere 
BMW PGA Championship
 2007 – Anders Hansen – Danmark
 2006 David Howell – England
 2005 Angel Cabrera – Argentina

Volvo PGA Championship
 2004 Scott Drummond – Skotland
 2003 Ignacio Garrido – Spanien
 2002 Anders Hansen – Danmark
 2001 Andrew Oldcorn – Skotland
 2000 Colin Montgomerie – Skotland
 1999 Colin Montgomerie – Skotland
 1998 Colin Montgomerie – Skotland
 1997 Ian Woosnam – Wales
 1996 Costantino Rocca – Italien
 1995 Bernhard Langer – Tyskland
 1994 José María Olazábal – Spanien
 1993 Bernhard Langer – Tyskland
 1992 Tony Johnstone – Zimbabwe
 1991 Severiano Ballesteros – Spanien
 1990 Mike Harwood – Australien
 1989 Nick Faldo – England
 1988 Ian Woosnam – Wales

Whyte & Mackay PGA Championship

 1987 Bernhard Langer – Tyskland
 1986 Rodger Davis – Australien
 1985 Paul Way – England
 1984 Howard Clark – England

Sun Alliance PGA Championship

 1983 Severiano Ballesteros – Spanien
 1982 Tony Jacklin – England
 1981 Nick Faldo – England
 1980 Nick Faldo – England

Colgate PGA Championship

 1979 Vicente Fernandez – Argentina
 1978 Nick Faldo – England

Penfold PGA Championship

 1977 Manuel Piñero – Spanien
 1976 Neil Coles – England
 1975 Arnold Palmer – USA

Viyella PGA Championship

 1974 Maurice Bembridge – England
 1973 Peter Oosterhuis – England
 1972 Tony Jacklin – England

Schweppes Open

 1970-1971 Ikke afholdt
 1969 Bernard Gallacher – Skotland
 1968 David Talbot – England
 1967 Peter Townsend – England

British PGA Championship

 1966 Brian Huggett – Wales
 1965 Peter Alliss – England
 1964 Tony Grubb – England
 1963 Peter Butler – England
 1962 Peter Alliss – England
 1961 Brian Bamford – England
 1960 Arnold Stickley – England
 1959 Dai Rees – Wales
 1958 Harry Bradshaw – Irland
 1957 Peter Alliss – England
 1956 Charlie Ward – England
 1955 Ken Bousfield – England

Golfturneringer
Theo Bjerg

Jens Theo Bjerg (født 6. august 1936 i København, død 29. januar 2019) var en dansk arkitekt og professor på Kunstakademiets Arkitektskole i København.

Han modtog i 1998 Statens Kunstfonds livsvarige ydelse og tildeltes i 2009 Henning Larsens Fonds hæderspris.

Eksempler på realiserede arbejder 
 Sættedammen i Ny Hammersholt, syd for Hillerød. Verdens første bofællesskab.
 Ungdomskollegiet (Flensborg) sammen med Palle Dyreborg
 Domus Vista Park III i samarbejde med Palle Dyreborg
 Om- og tilbygning til J.F. Willumsens Museum i Frederikssund.

Arkitekter fra Danmark
Ansatte ved Kunstakademiets Arkitektskole
Kunstnere på finansloven (afdøde)
Personer fra København
Modtagere af Eckersberg Medaillen
Danskere i 1900-tallet
Danskere i 2000-tallet
Modernistiske arkitekter
Personer i Kraks Blå Bog (afdøde)
Galaga

Galaga er efterfølgeren til Galaxian, og er et "shoot'em'up" arcadespil, udviklet af Namco i 1981.

Galaga er efterfølgeren til Galaxian, som er en åndelig efterfølger til Space Invaders. Galaga skruede op for tempoet i forholdet til de to første spil, og introducerede fjendernes entré på skærmen. De kommer flyvende i mønstre og angriber ved at bryde ud fra gruppen som de også gjorde i Galaxian.

Pointen i Galaga i forhold til de to andre spil er:

1) Der kan nu være to skud på skærmen ad gangen. Dette vil sige at så længe man har to skud på skærmen, så skal et af disse først forsvinde (enten ved at ramme en fjende eller ved at forsvinde ud af toppen) før man kan skyde igen. Timer man sine skud rigtigt så vil man kunne skyde uafbrudt.

2) Udenadslære. At huske mønstre, sætte fixérpunkter på skærmen og andre metoder. Eksempelvis, når man når til en bonusbane og gerne vil finde den præcise midte af skærmen så kan man skyde mens 'Challenging Stage' er skrevet på skærmen. Ens skud skal gå igennem 'g'et i challenging (ens venstre skud hvis man har dual-ship)

3) Beslutningen om man vil gå efter efter dobbeltskib. Hvis man får sit rumskib suget op af en Galaga, så kan man få det tilbage ved at skyde Galagaen mens den er i angreb. Man kan kalde dette at bruge to liv på en gang, og have dem side ved side. Det er lidt risikabelt at gøre dette, og det er sværere at forsvare et dual-ship, men evnen til skyde fjender bliver forøget kraftigt. Desuden er det næsten nødvendigt or at få skudt alle fjenderne på en bonusbane og få de 10.000 ekstra point.

Eksterne henvisninger 
 

Computerspil fra 1981
Namco-spil
Atari-spil
Game Boy Color-spil
MSX-spil
NES-spil
Virtual Console-spil
Xbox-spil
Ny Hammersholt

Ny Hammersholt er en lille by i Nordsjælland med , beliggende mellem Lillerød og Hillerød, i Nørre Herlev Sogn. Byen ligger i Hillerød Kommune og hører til Region Hovedstaden. Byen er en af de mange i umiddelbar nærhed af Hillerød, som ikke har selvstændigt postnummer.

Byens officielle navn er Ny Hammersholt, og det sydlige kvarter i byen hedder Lille Sverige. Navnet "Lille Sverige" menes at stamme fra slutningen af 1800-tallet, hvor en hel del svenske sæsonarbejdere boede i området, for om sommeren at arbejde på teglværket i Hammersholt. Værket ligger i Hammersholt vest for jernbanen mellem Hillerød og København (syd for Brødeskovvej), mens Ny Hammersholt ligger øst for. Forsamlingshuset i Hammersholt fungerer også for Ny Hammersholt og er stemmested ved valghandlinger. Ved kommunegrænsen mellem Hillerød og Allerød bliver Hammersholt til Børstingerød.

Gl. Frederiksborgvej, som er den gamle landevej mellem København og Hillerød, løber igennem byen. På vestsiden af vejen ligger Hillerød Golfklub med tilhørende restaurent Nysøgaard og øst for vejen ligger Nyvang, en del af Store Dyrehave. , og især Sortedam, Rågårdsmose og Karens Bøg ligger lokalt. Der kan parkeres helt mod syd i byen, på Nyvangssiden. Byen indeholder to store bofællesskaber: Lerbjerglod og Sættedammen. Sidstnævnte er verdens ældste bofællesskab.

Lokalaviser 
Området dækkes af primært Hillerødposten, men også Allerød lokalavis og reklamer sendes til byen, da et stort antal pendlere skal fra Hillerødmotorvejen og igennem Allerød for at komme til byen. Endvidere udgives Brødeskov Borgeravis.

Trafik 
Byen betjenes af buslinje 337, der kører mellem Hillerød st. og Farum st. Sommeren 2014 blev cykelsti ad Gl. Frederiksborgvej til kommunegrænsen til Allerød etableret, efter at Nr. Herlev - Hillerød er etableret. Fra Ny Hammersholt til Nr. Herlev har der været cykelsti siden 1996. Der var længe planer om at etablere et supersygehus samt S-togs station nær ved Brødeskovvej, men dette vil nu blive gjort ved Overdrevsvejen, hvorfra der også er forbindelse med banen mod Brødeskov og videre til Frederiksværk / Hundested. Stationen forventes aktiv i 2020.

Skoler 
Områdets folkeskole er Hanebjerg Skole (0-9 klasse), tidligere Brødeskov Skole og Nr. Herlev Skole (da 0-7 klasse). Derudover findes Hillerød Lille Skole, som er en privatskole. Eleverne fortsætter ofte på Frederiksborg Gymnasium og HF i selve Hillerød.

Noter 

Byer i Hillerød Kommune
Elias

Elias er et drengenavn, der stammer fra hebraisk og betyder "Herren, Gud". Navnet har i en periode været næsten forsvundet som fornavn i Danmark, men det er begyndt at blive populært igen. Mindre anvendte varianter er Elis og Elia. Ifølge Danmarks Statistik bærer omkring 1.500 danskere et af disse navne.

Navnet forekommer også som efternavn.

Kendte personer med navnet 
 Elias, bibelsk profet.
 Elias Bredsdorff, dansk forfatter og litteraturhistoriker.
 Elias Canetti, bulgarskfødt, tysksproget forfatter og modtager af Nobelprisen i litteratur.
 Elias James Corey, amerikansk kemiker og modtager af Nobelprisen i kemi.
 Walter Elias Disney, amerikansk tegnefilmskaber (kendt som Walt Disney).
 Matthias Heinrich Elias Eddelien, dansk kunstmaler.
 Elias Ehlers, dansk stand-up-komiker.
 Elia Kazan, amerikansk filminstruktør og manuskriptforfatter.

Navnet anvendt i fiktion 
 Elias er titlen på et oratorium af Felix Mendelssohn.

Andre anvendelser 
Elias Sogn, beliggende i København, med Eliaskirken.
Elia (skulptur) af Ingvar Cronhammar beliggende i Herning.

Noter 

Drengenavne